Na osnovu člana 38 stav 1 tačka 8 Zakona o lokalnoj samoupravi („Službeni list Crne Gore“, br. 2/18, 34/19 i 38/20) i člana 43 stav 1 tačka 8 Statuta Opštine Bar („Službeni list Crne Gore – Opštinski propisi“, br. 37/18), Skupština Opštine Bar, na sjednici održanoj dana \_\_\_\_\_\_\_\_ 2020. godine, donijela je

Z A K LJ U Č A K

1. Za korišćenje prostora na javnim površinama za postavljanje privremenih objekata namijenjenih za turizam i ugostiteljstvo, korisnik:
* privremenog ugostiteljskog objekta - oslobađa se plaćanja lokalne komunalne takse za period od 6 mjeseci za 2020. godinu;
* ugostiteljske terase - oslobađa se plaćanja lokalne komunalne takse za period od 3 mjeseca za 2020. godinu.
1. Pravo iz tačke 1 ovog zaključka može ostvariti takseni obveznik koji nema duga po osnovu predmetne komunalne takse, uz dostavljanje prijave za oslobođenje Sekretarijatu za finansije putem pošte ili na e-mail: finansije@bar.me.
2. Obrazac prijave za oslobođenje je sastavni dio ovog zaključka.
3. Ovaj zaključak stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 030 –

Bar, \_\_\_\_\_\_ 2020. godina

**SKUPŠTINA OPŠTINE BAR**

**PREDSJEDNIK**

 **Mićo Orlandić**

O B R A Z L O Ž E NJ E

Pravni osnov za donošenje Zaključka sadržan je u odredbama člana 38 stav 1 tačka 8 Zаkоnа о lоkаlnој sаmоuprаvi koji propisuje da skupština uvodi i utvrđuje opštinske poreze, takse, naknade i druge sopstvene prihode i člana 43 stav 1 tačka 8 Statuta Opštine Bar koji propisuje da Skupština Opštine uvodi i utvrđuje opštinske poreze, takse, naknade i druge sopstvene prihode.

Radi ublažavanja posledica aktuelne situacije izazvane epidemijom koronavirusa (COVID-19) Opština Bar predlaže mjere koje imaju za cilj pomoć privredi, olakšavanje života građana, olakšavanje privrednog poslovanja i da se na što lakši način prevaziđu ekonomski efekti nastali uslijed navedene situacije.

Naredbama Vlade Crne Gore zabranjen je rad određenim kategorijama mikro, malih i srednjih privrednih društava i preduzetnicima, čime je njihovo poslovanje dovedeno u nezavidan položaj.

Naime, u 2019. godini ukupno zaduženje za lokalnu komunalnu taksu po osnovu korišćenja prostora na javnim površinama za postavljanje privremenog ugostiteljskog objekta iznosilo je 6.629,70 €, a primjenom ove mjere očekuje se umanjenje prihoda po ovom osnovu od cca. 3.300,00 €, odnosno smanjenje istog za 50%. Takođe, u 2019. godini ukupno zaduženje za lokalnu komunalnu taksu po osnovu korišćenja prostora na javnim površinama za postavljanje privremene ugostiteljske terase iznosilo je 28.263,00 €, a primjenom ove mjere očekuje se umanjenje prihoda po ovom osnovu od cca. 14.100,00 €, odnosno smanjenje istog za 50%.

Predloženim Zaključkom Opština Bar želi da ublaži negativne posljedice izazvane epidemijom koronavirusa (COVID-19) i na taj način pomogne privrednim subjektima u njihovom daljem poslovanju.

Sekretarijat za finansije